**Vejledning**

Denne opgave er ment som et lille lyspunkt til alle børn i denne for nogen triste og mørke tid. Ved at skrive til og modtage ”dagens hjerte” bliver eleverne opmærksomme på hinanden, selv om de ikke er sammen, og husket på alt det, som de er gode til og som deres klassekammerater godt kan lide ved dem.

Send brevet med navneliste ud til klassens elever og forældre, og forklar dem evt. ovennævnte.

Efterhånden som ordene tikker ind, skriver I dem ind i det vedhæftede hjerte ved at indsætte et tekstfelt. Sidst på eftermiddagen sendes hjertet ud til dem, der er næste på listen.

Selv om der er et par stykker der ikke får løst opgaven, og at flere skriver de samme ord, er der stadigvæk fint med ord at sætte ind i hjertet.

Dagens hjerter

Kære alle børn i 1.a

I de 14 dage, hvor skolen er lukket, synes jeg vi skal gøre noget godt for hinanden, så vi husker, hvorfor 1.a er en særlig dejlig klasse at gå i.

**Hver dag** skal du skrive to ord til to/tre af dine klassekammerater. Ordene skal fortælle klassekammeraten, hvad du synes han/hun er god til eller hvorfor du er glad for han/hun er i klassen eller hvorfor du bare godt kan lide ham/hende. Ordene skal du sende i en besked til mig i Aula senest kl. 14 **hver dag**.

Når jeg har modtaget ordene fra jer, skriver jeg dem ind i det hjerte, som du kan se på den sidste side, og sender hjertet til de klassekammerater, der er dagens hjerter. Jeg skriver ikke på hjertet, hvem der har skrevet ordene ☺.

Jeg håber I alle bliver glade for de anerkendende og søde ord, I vil få fra Jeres kammerater i denne tid, hvor vi desværre er nødt til at være væk fra hinanden.

God fornøjelse,

Mange hilsner fra Pernille

**Eksempler på ord du kan skrive:**

Du er god til fodbold.

Sød

God at lege med.

Sjov.

©skrivogstav.dk

Dagens hjerter - navneliste

|  |  |  |  |
| --- | --- | --- | --- |
| Mandag, uge 12 |  |  |  |
| Tirsdag, uge 12 |  |  |  |
| Onsdag, uge 12 |  |  |  |
| Torsdag, uge 12 |  |  |  |
| Fredag, uge 12 |  |  |  |
| Mandag, uge 13 |  |  |  |
| Tirsdag, uge 13 |  |  |  |
| Onsdag, uge 13 |  |  |  |
| Torsdag, uge 13 |  |  |  |
| Fredag, uge 13 |  |  |  |

©skrivogstav.dk

Kære – i dag fortæller dine klassekammerater og din klasselærer, at du er: